ปอนด์ดิ่งต่ำสุดในรอบ 28 เดือน เหตุวิตกอังกฤษถอนตัวจาก EU แบบไร้ข้อตกลง - FINNOMENA
เงินปอนด์ร่วงลงต่ำกว่า 1.23 ดอลลาร์ เนื่องจากความกังวลเกี่ยวกับการถอนตัวของอังกฤษออกจากสหภาพยุโรป (Brexit) แบบไร้ข้อตกลง
30 ก.ค. 2562

เงินปอนด์ร่วงลงต่ำกว่า 1.23 ดอลลาร์ เนื่องจากความกังวลเกี่ยวกับการถอนตัวของอังกฤษออกจากสหภาพยุโรป (Brexit) แบบไร้ข้อตกลง
จากกาารที่นายโดมินิก ร้าบ รัฐมนตรีกระทรวงต่างประเทศของอังกฤษ ได้ขู่ที่จะถอนอังกฤษออกจากสหภาพยุโรปแบบไม่มีการทำข้อตกลงในวันที่ 31 ต.ค. หากทาง EU ไม่ยอมกลับมาเจรจากับอังกฤษเสียใหม่
ส่งผลให้ในวันจันทร์ ค่าเงินปอนด์ร่วงลง 1.1% แตะ 1.2242 ดอลลาร์ และร่วงลง 1.1% แตะ 90.855 เพนซ์ต่อยูโร
ซึ่งหากนับตั้งแต่เดือนพฤษภาคม เงินปอนด์ได้มีค่าลดลงไปแล้วถึง 7% เมื่อเทียบกับเงินดอลลาร์สหรัฐฯ ซึ่งนักวิเคราะห์ชี้ว่าเป็นการตอบสนองของบรรดานักลงทุนว่าไม่ต้องการให้อังกฤษแยกตัวจากอียูโดยไม่มีการจัดทำข้อตกลง
ทั้งนี้นักวิเคราะห์การลงทุนของ ING คาดว่า ด้วยประเด็นเรื่องเบร็กซิตและการจัดเลือกตั้งใหม่ อาจกดดันให้ค่าเงินปอนด์อยู่ต่ำกว่าระดับ 1.20 ดอลลาร์ ไปอีกหลายเดือน
ที่มา : https://www.cnbc.com/2019/07/29/brexit-uk-to-launch-huge-ad-campaign-to-get-country-ready-to-leave-eu.html
  แท็ก:
แชร์บทความ: